पाएं अपने शहर की ताज़ा ख़बरें और फ्री ई-पेपरडाउनलोड करें
एक तरफ नगर निगम के द्वारा कंटेनमेंट एरिया में सैनिटाइजर का कार्य रोक दिया गया है। ऐसे में नगर के ही एक उधमी युवक के द्वारा जुगाड़ से पुरानी राजदूत बाइक को सैनिटाइजेशन मशीन बनाने का एक अनूठा प्रयोग किया गया है। इससे नगर के विभिन्न वार्डों में इस बाइक का उपयोग सैनिटाइज के लिए किया जा रहा है। सैनिटाइजर बाइक बनाने वाले युवक हुजैफी खान इंजीनियर हैं। इन्होंने कोरोना संक्रमण काल में यह कमाल कर दिखाया है।
हुजैफी खान के द्वारा बनाई गई सैनिटाइजर बाइक से पूरी सुरक्षा के साथ सिर्फ दो लोग ही स्प्रे कर रहे हैं , जो कोरोना संक्रमण रोकने के लिए काफी प्रभावी साबित हो रही है।
ईंधन की हो रही बचत, सकरी गली में भी आराम से हो जाता है स्प्रे
जुगाड़ की तकनीक से सैनिटाइजर स्प्रे के लिए बनाई गई इस बाइक से सैनिटाइजेशन करने में आसानी हो रही है। इससे ईंधन की बचत हो रही है। इस बाइक को बड़े आराम से सकरी गलियों में भी लाया ले जाया जा सकता है, जबकि सैनिटाइजर स्प्रे टैंकर सकरी गलियों में नहीं जा पाता था । इस तकनीक के बाद नगर के विभिन्न इलाकों में बड़ी आसानी से सैनिटाइजर का छिड़काव किया जा रहा है।
नगर में नहीं दिख रही है नगर निगम की सैनिटाइजर मशीन
नगर निगम के द्वारा लाखों रुपए खर्च कर सैनिटाइजर मशीन खरीदी गई है। लेकिन वह मशीन वर्तमान में नगर में नजर नहीं आ रही है, ऐसे में कि जब हालात बद से बदतर है। फिर भी नगर निगम के द्वारा विभिन्न वार्डों में सैनिटाइजर के स्प्रे नहीं कराया जा रहा है। इस संबंध में नगर निगम के अधिकारी अनिल मालवी का कहना है कि जहां से भी सूचना आती है उस क्षेत्र को सैनिटाइज किया जाता है। सूचना मिलने के बाद मशीन आसानी से उपलब्ध हो जाती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn